Euroopa Kohtu (viies koda) 4. juuli 2012. aasta määrus – Ettaghi
(kohtuasi C‑73/12)
Eelotsusetaotlus – Põhikohtuasja kirjelduse puudumine – Ilmselge vastuvõetamatus
Eelotsuse küsimused – Vastuvõetavus – Küsimused, mis on esitatud ilma piisavalt täpse faktilise ja õigusliku raamistiku kirjelduseta – Ilmselge vastuvõetamatus (ELTL artikkel 267; Euroopa Kohtu põhikiri, artikkel 23; Euroopa Kohtu kodukord, artikli 92 lõige 1 ja artikli 103 lõige 1) (vt punktid 5–7)
Ese
Eelotsusetaotlus – Giudice di Pace di Revere – Euroopa Parlamendi ja nõukogu 16. detsembri 2008. aasta direktiivi 2008/115/EÜ ühiste nõuete ja korra kohta liikmesriikides ebaseaduslikult viibivate kolmandate riikide kodanike tagasisaatmisel (ELT L 348, lk 98) artiklite 2, 4, 6, 7, 8, 15 ja 16 ning ELL artikli 4 lõike 3 tõlgendamine – Siseriiklikud õigusnormid, mis näevad ette rahalise karistuse välismaalasele, kes siseneb riigi territooriumile või viibib riigi territooriumil ebaseaduslikult – Ebaseadusliku riigis viibimise eest kriminaalkaristuse määramise lubatavus – Võimalus asendada trahv viivitamatu väljasaatmisega vähemalt viieks aastaks või vabaduskaotusliku karistusega (
permanenza domiciliare
) – Liikmesriikide kohustused direktiivi ülevõtmise tähtaja jooksul.
Resolutsioon
Giudice di Pace di Revere (Itaalia) 26. jaanuari 2012. aasta otsusega esitatud eelotsusetaotlus on ilmselgelt vastuvõetamatu.